CELEX: 22010D0069
Language: fi
Date: 2010-06-11 00:00:00
Title: ETA:n sekakomitean päätös N:o 69/2010, annettu 11 päivänä kesäkuuta 2010 , ETA-sopimuksen liitteen IV (Energia) muuttamisesta

16.9.2010   
            
            
               FI
            
            
               Euroopan unionin virallinen lehti
            
            
               L 244/22
            
         ETA:n SEKAKOMITEAN PÄÄTÖS
   N:o 69/2010,
   annettu 11 päivänä kesäkuuta 2010,
   ETA-sopimuksen liitteen IV (Energia) muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite IV muutettiin 4 päivänä joulukuuta 2009 annetulla ETA:n sekakomitean päätöksellä N:o 140/2009 (1).
            
         
               (2)
            
            
               Toimistolaitteiden energiatehokkuutta osoittavia merkintöjä koskevasta yhteisön ohjelmasta 15 päivänä tammikuuta 2008 annettu Euroopan parlamentin ja neuvoston asetus (EY) N:o 106/2008 (uudelleen laadittu toisinto) (2) olisi otettava osaksi sopimusta.
            
         
               (3)
            
            
               Asetuksella (EY) N:o 106/2008 kumotaan Euroopan parlamentin ja neuvoston asetus (EY) N:o 2422/2001 (3), joka on otettu osaksi sopimusta ja joka näin ollen olisi poistettava sopimuksesta,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan sopimuksen liite IV seuraavasti:
   
               1)
            
            
               Poistetaan 18 kohdan (Euroopan parlamentin ja neuvoston asetus (EY) N:o 2422/2001) teksti.
            
         
               2)
            
            
               Lisätään 29 kohdan (komission päätös 2007/74/EY) jälkeen kohta seuraavasti:
               
                           ”30.
                        
                        
                           
                              32008 R 0106: Euroopan parlamentin ja neuvoston asetus (EY) N:o 106/2008, annettu 15 päivänä tammikuuta 2008, toimistolaitteiden energiatehokkuutta osoittavia merkintöjä koskevasta yhteisön ohjelmasta (uudelleen laadittu toisinto) (EUVL L 39, 13.2.2008, s. 1).
                           Tätä sopimusta sovellettaessa asetusta koskevat seuraavat mukautukset:
                           
                                       a)
                                    
                                    
                                       Viittauksia toimistolaitteiden energiatehokkuutta osoittavia merkintöjä koskevien ohjelmien yhteensovittamisesta tehdyn Amerikan yhdysvaltain hallituksen ja Euroopan yhteisön väliseen sopimukseen on pidettävä viittauksena Yhdysvaltain luonnonsuojeluviraston (EPA) sekä Norjan öljy- ja energiaministeriön, Islannin teollisuusministeriön ja Liechtensteinin talousviraston kirjeenvaihtoon, lukuun ottamatta 11 ja 14 artiklaa, joissa viittaus edelliseen säilyy.
                                    
                                 
                                       b)
                                    
                                    
                                       Korvataan 4 artiklan 5 kohdassa ilmaisu ’yhteisön ja kolmansien maiden’ ilmaisulla ’toisaalta yhteisön tai EFTA-valtioiden ja toisaalta kolmansien maiden’. Korvataan ilmaisu ’Komissio tai jäsenvaltiot voivat testata’ ilmaisulla ’Komissio tai jäsenvaltiot taikka EFTA-valtiot voivat testata oman toimivaltansa puitteissa’.
                                    
                                 
                                       c)
                                    
                                    
                                       Korvataan 12 artiklan 3 kohdan ensimmäisessä virkkeessä ilmaisu ’Komissio’ ilmaisulla ’EFTA-valtiot ja komissio oman toimivaltansa puitteissa’.
                                    
                                 
                                       d)
                                    
                                    
                                       13 artiklaa ei sovelleta.”
                                    
                                 
                     
         2 artikla
   Asetuksen (EY) N:o 106/2008 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 12 päivänä kesäkuuta 2010, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (4).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 11 päivänä kesäkuuta 2010.
      
         
            ETA:n sekakomitean puolesta
         
         
            Puheenjohtaja
         
         Alan SEATTER
      
   
   
      (1)  EUVL L 62, 11.3.2010, s. 34.
   
      (2)  EUVL L 39, 13.2.2008, s. 1.
   
      (3)  EYVL L 332, 15.12.2001, s. 1.
   
      (4)  Valtiosäännön asettamista vaatimuksista ei ole ilmoitettu.